Klas Pontus Arnoldson

Klas Pontus Arnoldson (Göterborg, 27 ladàmini 1844 - Stocolma, 20 friaxu 1916) est stètiu unu polìticu, giornalista e pacifista svedesu, onorau cun su prèmiu Nobel po sa paxi in su 1908.

Apustis de ai traballau po dexi annus me is caminus de ferru de Svètzia, est stètiu eletu a su parlamentu (Riksdag). In s'interis de custa càrriga (1882-1887) at traballau po arribai a una neutralidadi permanenti me is paisus scandìnavus. 

In su 1883 at fundau sa Sotziedadi Svedesa po sa Paxi e s'Arbìtriu innui est stètiu segretàriu po annus medas. Gràtzias a custu e a su traballu po evitai una gherra cun sa Norvègia in su 1905, at cumpartziu su Prèmiu Nobel po sa Paxi cun su danesu Fredrik Bajer. 

In su 1900 at scritu s'òpera Seklernas hopp (Sa speràntzia de is sèculus) contendi is passus ainnantis po sa paxi.

 Riferimentus 

Categoria:Biografias
Categoria:Isvedesos
Categoria:Premiados cun su Nobel
Categoria:Polìtigos